Mandátna zmluva
uzavretá v zmysle ust. § 566 a nasl. Obchodného zákonníka č. 513/1991 Zb.
v znení neskorších zmien a doplnkov

medzi týmito zmluvnými stranami:

Mandant: 		Obec Margecany
So sídlom:		Obchodná 7, 055 01 Margecany	
Zastúpený:		Ing. Igor Petrik  – starosta obce
Bankové spojenie: 	Dexia banka Slovensko a.s. 
Číslo účtu 1: 		3457443024/5600
Číslo účtu 2: 		3457448001/5600
IČO:			00329347
DIČ: 			2021259405

 (ďalej len „mandant“)
a

Mandatár:		
So sídlom:		
Zastúpená:		
IČO:			
DIČ:			
Bankové spojenie:	
Číslo účtu:		

(ďalej len „mandatár“)

s nasledovným obsahom:
ČLÁNOK I.
PREDMET ZMLUVY
(1)	

ČLÁNOK II.
PREDMET ČINNOSTI
(1)	Predmetom činnosti mandatára je externý projektový manažment projektu žiadateľa obce Margecany „Protipovodňové opatrenia na vodnom toku Bystrá“ v rámci OP ŽP, Prioritná os 2, Operačný cieľ: 2.1.- Ochrana pred povodňami, kód projektu ITMS: 24120110068 (ďalej len Projekt) v kompletnom rozsahu, v súlade s cieľmi projektu, aktivitami projektu, rozpočtom projektu a časovým harmonogramom projektu a v súlade s podmienkami zmluvy o poskytnutí NFP č. 068/2.1 MP/2013.
(2)	Externým projektovým manažmentom sa rozumie najmä:
-	vypracovanie priebežných žiadostí o platbu počas celej doby realizácie projektu a záverečnej žiadosti o platbu,
-	vypracovanie pravidelných priebežných monitorovacích správ projektu počas celej doby monitorovania projektu vrátane vypracovania záverečnej monitorovacej správy, 
-	príprava a aktualizácia časového a finančného harmonogramu projektu,
-	koordinácia dodržiavania podmienok Zmluvy o NFP,
-	administrácia projektového manažmentu,
-	koordinácia zabezpečenia publicity projektu v zmysle Zmluvy o NFP,
-	zabezpečenie kompletnej dokumentácie k projektu pre jej archiváciu u mandanta,
-	konzultácie s projektovými a finančnými manažérmi pre projekt.
(3)	Mandatár svojím podpisom na tejto zmluve potvrdzuje, že sa dôsledne a pozorne oboznámil s celou projektovou dokumentáciou Projektu a v jednej jej fotokópii ju prevzal do svojej držby pre potreby riadneho vykonávania svojej funkcie. 
  
ČLÁNOK III.
Cena za činnosť a jej splatnosť a doba trvania poskytovania služieb
(1)	
(2)	
(3)	Cena činnosti nesmie presiahnuť sumu uvedenú v ods. 1 tohto článku. 
(4)	Mandatár bude svoju odmenu fakturovať mandantovi za skutočne poskytnuté služby a to pre každý okruh činností zvlášť (predkladania žiadostí o platbu, vypracovanie priebežných monitorovacích správ, vypracovanie záverečnej žiadosti o platbu, vypracovanie záverečnej monitorovacej správy), pričom prílohou faktúry bude pracovný výkaz podľa vzoru – prílohy č. 3.9 príručky pre prijímateľa v rámci OP Životné prostredie.
(5)	Fakturácia poskytnutých služieb bude vždy zahrnutá do nasledujúcej žiadosti o platbu po dodaní služieb. Zmluvné strany sa dohodli, že takto vystavená faktúra bude splatná najmenej 90 dní od jej vystavenia. 
(6)	Faktúra za vypracovanie záverečnej žiadosti o platbu bude vystavená na základe vypracovania a predloženia záverečnej žiadosti o platbu vo verzii draft.
(7)	Faktúra za vypracovanie záverečnej monitorovacej správy bude vystavená na základe vypracovania a predloženia záverečnej monitorovacej správy vo verzii draft.
(8)	V prípade zamietnutia žiadosti o platbu alebo monitorovacej správy zo strany Riadiaceho orgánu z dôvodu nedostatočnej kvality alebo nedodržania stanovených termínov vypracuje mandatár novú žiadosť alebo monitorovaciu správu bezodkladne s odstránením zistených nedostatkov. V takomto prípade bude uznaná odmena za poskytnutie služby len za schválenú novú žiadosť alebo monitorovaciu správu.
(9)	Mandatár vystaví faktúry vo výške úmernej k realizovaným a fakturovaným činnostiam v rámci predmetného projektu. Jednotkové ceny za jednotlivé poskytnuté služby tvoria prílohu č. 1 tejto zmluvy.  V prípade, že sa v priebehu implementácie projektu vyskytne potreba vypracovania väčšieho množstva monitorovacích správ, žiadostí o platbu resp. žiadostí o zmenu projektu ako je uvedené v prílohe č. 1 mandátnej zmluvy, budú tieto dodávateľom vypracované a dodané bezodplatne.
(10)	V odmene mandatára sú zahrnuté všetky priame i nepriame náklady, ktoré mu vzniknú v súvislosti s plnením tejto zmluvy.
(11)	Mandatár sa zaväzuje poskytovať služby podľa tejto zmluvy po dobu 18 mesiacov odo dňa nadobudnutia účinnosti zmluvy resp. do ukončenia aktivít celého projektu, pričom za koniec činnosti externého manažmentu sa považuje vypracovanie záverečnej monitorovacej správy a záverečnej žiadosti o platbu vo verzii draft pred ukončením realizácie aktivít projektu. 
(12)	Ak nebude možné oceniť niektoré služby v rámci činností súvisiacich s manažmentom projektu resp. pri následných monitorovacích správach, budú tieto služby poskytované bezodplatne.

ČLÁNOK IV.
Práva a povinnosti mandatára
(1)	Mandatár je povinný vykonávať úkony a činnosti podľa článku II tejto zmluvy podľa ich potrieb a v termínoch uvedených v dokumentácii Projektu a termínoch vyplývajúcich zo všeobecných zmluvných podmienok Zmluvy o poskytnutí NFP. 
(2)	Mandatár je povinný vykonávať svoju činnosť v súlade so záujmami mandanta na svoje náklady a na svoje nebezpečenstvo.
(3)	Mandatár je povinný odovzdať bez zbytočného odkladu mandantovi veci, ktoré za neho prevzal pri vybavovaní záležitostí na základe tejto zmluvy. 
(4)	Mandatár sa zaväzuje zachovávať mlčanlivosť o všetkých skutočnostiach, s ktorými sa oboznámil pri vykonaní činnosti podľa tejto zmluvy a bez súhlasu mandanta ich neposkytne tretej osobe.
(5)	Mandatár strpí výkon kontroly/auditu zo strany oprávnených osôb v zmysle článku č. 13 Všeobecných zmluvných podmienok Zmluvy o poskytnutí NFP.

ČLÁNOK V.
Práva a povinnosti mandanta

(1)	Mandant je povinný poskytnúť mandatárovi patričnú súčinnosť nevyhnutnú na riadne vykonanie činnosti.
(2)	Patričnou súčinnosťou sa rozumie najmä:
-	obstarať a odovzdať všetky informácie a doklady súvisiace s predmetom činnosti,
-	vytvoriť také podmienky spolupráce, aby mandatár mohol riadne a včas splniť svoj záväzok,
-	určiť osobu alebo osoby, ktoré sa budú aktívne podieľať na niektorých častiach projektu a jeho nevyhnutných prílohách.
(3)	Patričnú súčinnosť je mandant povinný poskytnúť na výzvu mandatára bez zbytočného odkladu.
(4)	Mandant sa zaväzuje neodkladne oznámiť mandatárovi všetky podstatné zmeny, o ktorých uvažuje a ktoré môžu ovplyvniť realizáciu činnosti ešte pred ich uplatnením. 
(5)	Mandant je oprávnený byť informovaný o všetkých skutočnostiach týkajúcich sa predmetu činnosti. Na  výzvu mandanta je mandatár povinný bez zbytočného odkladu písomne informovať mandanta o skutočnom stave prebiehajúcej prípravy predmetu činnosti.

ČLÁNOK VI.
Zodpovednosť za vady, záruka

(1)	Mandatár  zodpovedá za to, že predmet tejto zmluvy bude realizovaný podľa tejto zmluvy, v súlade s platnými právnymi predpismi EÚ a SR, ktoré upravujú poskytnutie a použitie finančných prostriedkov EÚ a finančných prostriedkov štátneho rozpočtu na spolufinancovanie, v súlade so zmluvou o poskytnutí nenávratného finančného príspevku a príručkou pre prijímateľa v platnom znení. 
(2)	V prípade zistenia úmyselného alebo neúmyselného porušenia povinností mandatára alebo zanedbania povinností mandatára vyplývajúcich z bodu č. 1 tohto článku, ktoré by mali za následok sankcie voči mandantovi alebo krátenie NFP zo strany poskytovateľa alebo zo strany kontrolných orgánov, mandatár vráti vyplatenú odmenu alebo jej pomernú časť a nesie zodpovednosť za tie porušenia, ktorým mal vďaka svojej odbornosti predísť. 
(3)	Mandantár zodpovedá za škodu (krátenie NFP, zmluvné pokuty a pod.) spôsobenú mandantovi neplnením povinností podľa tejto zmluvy alebo porušením povinností podľa tejto zmluvy aj keby bola vyššia ako jeho dohodnutá odmena.
(4)	Mandatár nezodpovedá len za tú škodu, ktorá bola spôsobené použitím podkladov prevzatých od  mandanta a ten na ich použití trval napriek písomnému upozorneniu mandatára o ich nevhodnosti.
(5)	Mandatár sa zaručuje za splnenie záväzkov prevzatých inými osobami v súvislosti so zariaďovaním dohodnutého predmetu plnenia a zodpovedá za prípadnú škodu, ktorú tým spôsobí mandantovi.

ČLÁNOK VII.
Sankcie
(1)	Za omeškanie zmluvných strán s plnením záväzkov sú dohodnuté pokuty.
(2)	Ak omeškanie bolo spôsobené práceneschopnosťou v dôsledku choroby alebo úrazu alebo inou závažnou udalosťou, ktorú nemožno ovplyvniť, a to na strane mandatára, ako aj mandanta zmluvná pokuta za prvých desať dní omeškania sa neplatí.
(3)	Zmluvná pokuta za omeškanie mandatára s plnením záväzkov je zníženie ceny o 0,05 % za každý deň omeškania.
(4)	V prípade omeškania mandanta so zaplatením faktúry podľa článku III ods. 3 a 4 je mandatár oprávnený požadovať od mandanta poplatok z omeškania vo výške 0,05% z dlžnej sumy za každý deň omeškania.

ČLÁNOK VIII.
Zánik zmluvy
(1)	Zmluva zaniká splnením záväzkov zmluvných strán podľa tejto zmluvy.
(2)	Zmluva môže taktiež zaniknúť písomnou dohodou zmluvných strán.
(3)	Zmluvné strany sú oprávnené  zmluvu písomne vypovedať, ak jedna zo zmluvných strán opakovane porušuje ustanovenia tejto zmluvy. 
(4)	V prípade, že nastali skutočnosti zakladajúce právo zmluvu vypovedať v zmysle porušenia vyššie uvedených zmluvných alebo iných zákonných povinností jednou zo zmluvných strán, druhá zmluvná strana je povinná túto skutočnosť písomne oznámiť druhej strane, ktorá povinnosť porušila a dať jej päťdňovú lehotu na odstránenie tohto stavu.
(5)	Pokiaľ k odstráneniu stavu porušenia vyššie uvedených zmluvných alebo iných zákonných povinnosti v uvedenej lehote nedôjde, je zmluvná strana oprávnená podať písomnú výpoveď.
(6)	Výpoveď nadobúda účinnosť dňom doručenia druhej zmluvnej strane. 
(7)	Ukončením zmluvného vzťahu nezbavuje žiadneho účastníka zmluvy povinnosti vysporiadať záväzky, ktoré vznikli počas trvania zmluvy.

ČLÁNOK IX.
Spoločné a záverečné ustanovenia
(1)	Práva a povinnosti v tejto zmluve neupravené sa riadia príslušnými ustanoveniami Obchodného zákonníka a inými právnymi predpismi platnými na území Slovenskej republiky.
(2)	Obsah tejto zmluvy je možné meniť a dopĺňať po dohode zmluvných strán. Zmeny sa vykonávajú v písomnej forme dodatkami označenými poradovým číslom a budú podpísané zodpovednými osobami zastupujúcimi zmluvné strany.
(3)	Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po zverejnení na webovom sídle obce Margecany, ktorým je internetová stránka obce Margecany. Uvedená mandátna zmluva bola zverejnená dňa............................... 
(4)	Mandant a mandatár sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo či nepriamo zmariť alebo podstatne sťažiť plnenie predmetu činnosti, je táto zmluvná strana povinná okamžite o tejto skutočnosti alebo okolnosti vyrozumieť druhú zmluvnú stranu.
(5)	V prípade akéhokoľvek nedorozumenia, sporu, resp. sporného nároku sa ich zmluvné strany zaväzujú riešiť bez zbytočného odkladu vzájomnou dohodou.
(6)	Zmluva je vyhotovená v štyroch rovnopisoch, pričom každá strana obdrží dva podpísané rovnopisy.
(7)	Vo veciach tejto zmluvy konajú:
za mandanta  : 	starosta obce Ing. Igor Petrik
za mandatára  : 	
(8)	Účastníci tejto zmluvy prehlasujú, že súhlasia s jej obsahom, že bola spísaná na základe pravdivých údajov, ich slobodnej vôle, nebola dojednaná v tiesni, ani za inak nevýhodných podmienok a že im nie sú v dobe podpisu zmluvy známe okolnosti, ktoré by mohli obmedziť jej obsah a účinnosť. Na dôkaz toho pripájajú svoje podpisy.
      
      V Margecanoch dňa ....................................
             za mandanta                                                                                                                     za mandatára	        

........................................							........................................
Ing. Igor Petrik, starosta obce								

Príloha č.1 k mandátnej zmluve
Hlavný obsah činnosti 

Poskytovanie požadovaných služieb „Externý manažment projektu“ v pracovných dňoch, v prípade potrieb aj v dňoch pracovného voľna a pracovného pokoja. 
Druh a rozsah vykonávaných činností a výška odplaty:
Druh vykonávanej činnosti	Počet jednotiek 	Spolu za činnosť 
bez DPH	
Vypracovanie priebežnej žiadosti o platbu vrátane zúčtovania a vrátane súvisiacich činností	5		
Vypracovanie záverečnej žiadosti o platbu vrátane súvisiacich činností	1		
Vypracovanie priebežnej monitorovacej správy vrátane súvisiacich činností	2		
Vypracovanie záverečnej monitorovacej správy vrátane súvisiacich činností	1		
Vypracovanie žiadosti o zmenu projektu vrátane súvisiacich činností	2		
Spolu bez DPH	 		
Spolu s DPH	 		

V rámci súvisiacich činností  komunikuje s riadiacim orgánom, asistuje pri kontrole na mieste zo strany riadiaceho orgánu, poskytuje poradenstvo pre úspešnú implementáciu projektu, operatívne rieši problémy a pravidelne poskytuje reporting verejnému obstarávateľovi v dohodnutom rozsahu a forme, v prípade mimoriadnej situácie, ktorá by mala za následok ohrozenie ukončenia projektu v plánovanom termíne podľa harmonogramu ihneď. 
      V Margecanoch dňa ....................................
      
       za mandanta                                                                                                                     za mandatára	        

........................................							........................................
Ing. Igor Petrik, starosta obce								

Príloha č.2 k mandátnej zmluve
Rozpis predpokladaných počtov monitorovacích správ, žiadostí o platbu, 
žiadostí o zmenu projektu 

Predpokladané žiadosti o platbu
- 1. žiadosť o platbu – predfinancovanie - po kladnom ukončení administratívnej kontroly procesu verejného obstarávania – predpoklad 2/2014
- 2. žiadosť o platbu – predfinancovanie – predpoklad 05/2014
- 3. žiadosť o platbu – predfinancovanie – predpoklad 08/2014
- 4. žiadosť o platbu – predfinancovanie – predpoklad 11/2014
- 5. žiadosť o platbu – predfinancovanie – predpoklad 12/2014
- 5. (záverečná) žiadosť o platbu – refundácia – predpoklad 03/2015
Predpokladané monitorovacie správy projektu
- 2. priebežná monitorovacia správa – 05/2014
- 3. priebežná monitorovacia správa – 11/2014
- Záverečná monitorovacia správa – 03/2015
Predpokladané žiadosti o zmenu 
– žiadosť o zmenu projektu – 2x v priebehu realizácie projektu – podľa potreby

      V Margecanoch dňa ....................................
      
       za mandanta                                                                                                                     za mandatára	        

........................................							........................................
Ing. Igor Petrik, starosta obce